Radio-reklama

**Radijska reklama** je vrsta marketinga putem kojeg se promovišu proizvodi, usluge, organizacije, firme, kompanije, ideje, itd. preko radijskih talasa. Mnoge radijske reklame su proizvodi marketing agencije, koje obično ne pripadaju radijskoj stanici. Vreme u kojem će se reklama putem radio talasa objaviti slušaocima se kupuje od radio stanice. Neretko se dešava da marketing agencija koja svoju reklamu reklamira putem određene radio stanice, umesto kupovine vremenskog termina, promoviše tu istu radio stanicu besplatno.

## Vremenski termini

Kupovina vremena za radijsku reklamu je obično u trajanju od trideset ili šezdeset sekundi. Pri kupovini vremenskih termina, uvek se ima u vidu da su najbolji oni termini kada je velik broj slušaoca na poslu ili kući. Najbolji vremenski termini bi bili rano ujutru, pre podneva, kada su ljudi uveliko na poslu i tokom kasnih popodneva, nakon ručka, a pre večernjih vesti. Velike radio stanice su tehnički sposobne da same produciraju reklame, pa se u tim slučajevima potpuno zaobiđe marketing agencija kao posrednik. Ovo je obično slučaj sa radio stanicama koje promovišu lokalnu radnju ili firmu, a zauzvrat radnja ili firma kupe određeno vreme tokom redovnog programa.

Kada je reč o promovisanju putem radijskih talasa, tri stvari treba uzeti u obzir:

# Treba oprezno birati radijsku stanicu, tj. izabrati onu stanicu koja je najslušanija kod publike kojoj se proizvod želi prodati.
# Reklama mora biti dovoljno kreativna kako bi zapala slušaocu za uho.
# Reklama mora biti ponovljena dovoljni broj puta, kako bi je slušaoc registrovao. U radijskim krugovima, ovo ponavljanje reklame se naziva Frekfencija.

U SAD-u, prva radijska reklama je puštena u etar putem radijskih talasa stanice VEAF (današnje VFAN) u NJu Jorku 28. avgusta 1922. godine. Reklama je promovisala Kvinsboro korporaciju za nekretnine. Desetominutnu reklamu je čitao H.M. Blekvel, tadašnji predstavnik i radnik Kvinsboro korporacije.

## Radijske reklame u SFRJ

Na prostorima bivše SFRJ, radijske reklame su imale poseban značaj. Posleratna SFRJ je videla veoma spor ekonomski razvoj otežan uništenom infrastrukturom, te su mnoga sela i omanja naselja imala samo po jedan radio. Kako je ekonomija bivala stabilnija, tako se i prodaja radio aparata znatno povećala. Kako je radio bio znatno jeftiniji od televizijskih uređaja, i time pristupačniji građanstvu, radijska reklama je imala izuzetno važnu ulogu. Radio stanice su objavljivale vesti, raznorazna politička dešavanja, obaveštenja i informacije, i radio reklame. Neke radio reklame, iako već decenijama stare, su i dan danas ostale upamćene u svim republikama bivše SFRJ.

Reklame koje su se mogle čuti sedamdesetih, osamdesetih i ranih devedesetih godina 20. veka na prostoru bivše SFRJ (kasnije su napravljene i TV reklame):

;Ja sam ono testo
;što se troši često,
;I slano i slatko,
;a zovem se kratko - Iglo PKB! Iglo!
*(reklama početkom i sredinom osamdesetih, Iglo PKB)*

;Pit'o gavran na drvetu čvorka
;što to znači velika četvorka
;Slatko slatko
;kao optimizam
;Zvezda, Hajduk, Dinamo, Partizan,
;Hajduk, Zvezda, Partizan, Dinamo
;proizvodi Pionir
;iz Subotice samo!
*(~ 1985. godine. Preduzeće za proizvodnju čokolade, bombona i peciva, Pionir, Subotica)*

;Cedevita, zdravija od zlatnog žita,
;osvežava, cedevita, vitamina čaša sita.
;Ako te neko za zdravlje pita, reci samo - Cedevita!
*(reklamiralo se osamdesetih i ranih devedesetih godina. Preduzeće za instant napitke iz Zagreba)*

;Jugodrvo, ugodrvo, godrvo, odrvo, drvo, rvo, vo, o!
*(reklama sredinom osamdesetih i ranih devedesetih godina. Preduzeće za namštaj i drvenu preradu, Jugodrvo, Beograd)*

;Mala soba tri sa tri,
;a šta u nju staviti?
;Lako je za razmeštaj
;kada imaš nameštaj!
*(reklama ranih osamdesetih. Preduzeće za nameštaj i preradu drveta Standard, BiH)*

;ASODENT - pasta prava,
;ASODENT - mirno spava,
;ASODENT - zdravi su zubi,
;ASODENT - ma najlepše se ljubi!

(na Makedonskom jeziku)

;АСОДЕНТ - забите ги мие,
;АСОДЕНТ - мирно се спие,
;АСОДЕНТ - забите се здрави,
;АСОДЕНТ - за бакнези прави!
*(reklama sa sredine osamdesetih. Asodent - pasta za zube. Preduzeće Alkaloid, Skoplje, Makedonija)*

;Kraš Ekspres poznat svima,
;Čarobni se crtež skriva.
;Ujutru za dobar dan, dobar dan,
;Uveče za dobar san, dobar san.

;Kraš Ekspres je bez dileme,
;za kolače, torte, kreme.
;Kraš Ekspres nam godi svima,
;bilo ljeto ili zima.
*(reklama sredinom osamdesetih. Preduzeće Kraš, Zagreb)*

## Vanjske veze
* Leksikon JU mitologije